Skoda giver smugkig på billig elektrisk crossover

Senere fredag vil Skoda afholde sin årlige pressekonference, hvor de giver et overblik over fremtidige projekter. Under konferencen vil Skoda også vise et koncept på en helt ny elektrisk Skoda crossover, der sandsynligvis skal være en søsterbil til Volkswagen ID. 2all og Seat Urban Rebel.

Allerede nu har Skoda teaset den første tegning fra bilens kabine (se ovenfor).

Skoda har tidligere oplyst, at den lille elbil har en længde på 4,1 meter og bliver bygget i Spanien med start i 2025. Målet er at prisen skal være på 25.000 euro, altså under 190.000 kroner (før moms og afgifter). Præcis som ID.2’eren.

Skoda har tidligere udsendt denne skitse af den kommende crossover.

Vi ved allerede, at Skoda har seks nye elbiler på vej frem til 2026, heriblandt Skoda Elroq, der lyder som en søster til ID.3.

Læs mere: Her er de seks næste Skoda-elbiler.

Pressemødet starter klokken 10.00 fredag ​​den 15. marts. Det kan følges direkte i videoafspilleren herunder:

Skoda giver smugkig på billig elektrisk crossover